sagorsarker/bangla-wikipedia huggingface dataset:
নয়াতন্ত্র

নয়াতন্ত্র, নবতন্ত্র ( সংস্কৃত : नव, 'নতুন') বা তান্ত্রিক যৌনতা হল পারম্পরিক হিন্দু ও বৌদ্ধ তন্ত্রের আধুনিক পাশ্চাত্য প্রকরণ যা এক নয়া ধর্মীয় আন্দোলনের সংগেও কিছুটা জড়িত। একে আংশিক প্রাচীন পুঁথি ও মতবাদের ভিত্তি দিয়ে , এবং কিছুটা অনেকে তন্ত্রকে 'পবিত্র যৌনতা' নাম দিয়ে ব্যবহার করেন আর সহজীয়া অনুশীলনের মতও যোগ করেন। নবতন্ত্রে প্রথাগত ভারতীয় তন্ত্রের পুরো কাঠামো গ্রহণ করা হয় না, বিশেষ করে গুরু পরম্পরার নির্ভরতা।
১৯৬০ এর দশকে পাশ্চাত্যে তান্ত্রিক অনুশীলন এক নতুন মাত্রা পায় এর যৌন প্রক্রিয়াগুলির জন্য। ফলশ্রুতিতে, এর আধ্যাত্মিক অনুশীলনের প্রয়োজনীয় দিকগুলি অনেকক্ষেত্রে উপেক্ষিত হয়। তবে প্রচলিত তন্ত্রে এবং নয়া তন্ত্রে যৌনতার ভূমিকা সাংস্কৃতিক বৈচিত্র্যভেদে আলাদা আলাদা হয়। 'প্রাণী চুম্বকত্ব'এর মতো বিদ্যা নয়াতন্ত্রে নতুন মাত্রা পায়।
তন্ত্রের এই নয়া মতবাদের অনেক শিক্ষকই এতে যৌনতা এবং যৌন অভিজ্ঞতাগুলিকে 'পবিত্র কর্ম' বলে মনে করেন শিক্ষার্থীদের আধ্যাত্মিক স্তরের উন্নতির জন্য। এরা প্রায়শই কুণ্ডলিনী শক্তির জাগরণের কথা বলে থাকেন, মাতৃকাপূজা করে ষটচক্রকে সক্রিয় করে তোলার জন্য। এক্ষেত্রে, "তন্ত্র"কে যৌন ও প্রেমের সম্বন্ধ পূরণের মাধ্যম হিসাবে গণ্য করা হয়। অপরপক্ষে, আধুনিক তন্ত্রের প্রাঙ্গনে অনেক নিষ্ঠাবান পণ্ডিত ও শিক্ষক নিয়োজিত।
গুরু ভগবান শ্রী রজনীশ (যিনি পরে ওশো নামে পরিচিত হন) তন্ত্রকে শ্বাস-প্রশ্বাসের কৌশল, জৈব-শক্তি, যোগসাধনা, এবং অঙ্গ-মর্দনের সাথে মিলিয়ে তাঁর আশ্রমের শিষ্যদের শেখান। তিনি টাও, বৌদ্ধ ও অতীন্দ্রীয় দর্শনের উপর তান্ত্রিক মতাবলম্বী অনেক বই রচনা করেছেন। এগুলোর মধ্যে একটি হল "Tantra, The Supreme Understanding", যেখানে তিনি তিলোপা বিরচিত "মহামুদ্রা সঙ্গীত"-এর গূঢ় অর্থ বিশ্লেষণ করেছেন। এছাড়া "বিজ্ঞান ভৈরব"-এ রয়েছে ১১২ টি উপায় যেখানে নির্বাণ তত্ত্বের আলোচনা আছে গূহ্য সাধনামূলক গ্রন্থের বিভিন্ন বিষয়ের ফলাফলের উপর। তাঁর শিষ্যেরা এই মতাদর্শকে আরও এগিয়ে নিয়ে গেছেন।
ওশোর একজন শিষ্য মার্গট আনন্দ "আকাশনৃত্য" তন্ত্র নামে একটি বিদ্যালয় প্রতিষ্ঠা করেছেন। তার লেখা বিভিন্ন বইয়ের মধ্যে হল "প্রতিদিনের পরমানন্দের বিদ্যা" এবং "যৌন জাদু বিদ্যা"। অপর এক আধুনিক তান্ত্রিকা ড্যানিয়েল ওডিয়ের, যিনি বিশ্বাস করেন যে, কামনা-বাসনা হল অতীন্দ্রীয় বা তুরীয় অবস্থায় পৌঁছানোর যুক্তিসিদ্ধ পথ। যৌন-বিশেষজ্ঞ এনি স্প্রিঙ্কলে এবং যৌনবিদ জোসেফ ক্রেমার হলেন 'পবিত্র যৌন অঙ্গ মর্দন'-এর দুজন অনুশীলনকারী। ১৯৯৭ সালে দেবরাহ্ আনাপল একটি 'জাতীয় প্রেম উদ্‌যাপন'-এর আয়োজন করে বলেন, "পবিত্র যৌনতার উপর এটি একটি আলাপ-আলোচনাসভা যেখানে বৌদ্ধ, সুফি, টাও, ইহুদি, পেগান, হিন্দু, শিন্টো, উইকান, ওকাল্ট, আমেরিকার আদিম জনজাতি, এবং আফ্রো-ক্যারিবিয়ান সংস্কৃতির তান্ত্রিক গুরুদের এক জায়গায় প্রথমবার নিয়ে আসা হল।"
জর্জ ফিউয়ারস্টেন, একজন জার্মান ভারতবিদ , যিনি তন্ত্রে দীক্ষিতও, তার "তন্ত্র :পরমানন্দ লাভের পথ": বইয়ের শেষে উল্লেখ করেন,"অনেকেই নয়া তান্ত্রিক মতবাদে আকৃষ্ট হয় এতে লৈঙ্গিক যৌন-উত্তেজনা ও আনন্দ আস্বাদনের জন্য, যেহেতু এতে আধ্যাত্মিক অনুভূতি জাগরণের লক্ষ্যে আবেগঘন অবস্থার দরকার হয়। আমরা যদি ভারতে তন্ত্রের ইতিহাস সম্বন্ধে আরও ভালভাবে অবগত হতাম , তাহলে প্রত্যেক প্রজন্মের জন্য একটা তুলনামূলক পরিস্থিতি তৈরী হতে পারত।"
তিনি আরও বলেন , "আজকাল তন্ত্রের তর্জমা বেশীরভাগ ক্ষেত্রেই পুস্তকের আকারে পাওয়া যায়...
যা হবু তান্ত্রিকদের নিজ নিজ মতাদর্শমূলক অনুষ্ঠানাদি করার সুযোগ করে দিচ্ছে, যেটাকে তারা খুব সহজেই তন্ত্রের নামে চালাতে পারে। "
রেনকোজি মন্দির

জি. ডি. খোসলা কমিশনের বয়ান অনুযায়ী, ১৯৪৫ খ্রিষ্টাব্দের ১৮ই আগস্ট তাইহোকু সেনা হাসপাতালে সুভাষচন্দ্র বসুর মৃত্যুর পর তার অস্থিভস্ম তাইপেই শহরে একটি বাক্সে রাখা হয়। রেনকোজি মন্দিরে অন্তিম সংস্কারের জন্য এই অস্থিভস্ম আনা হলে মন্দিরের প্রধান মোচিজুকি মন্দিরের তত্ত্বাবধানে এই ভস্ম রেখে দিতে সম্মত হন। ১৯৪৫ খ্রিষ্টাব্দের ১৮ই সেপ্টেম্বর রাত আটটায় সুভাষচন্দ্র বসুর অস্থিভস্মের শেষকৃত্য সম্পন্ন হয়। ১৯৫৭ খ্রিষ্টাব্দের অক্টোবর মাসে ভারতের প্রধানমন্ত্রী জওহরলাল নেহরু এই মন্দির পরিদর্শন করেন। পরের বছর ভারতের রাষ্ট্রপতি রাজেন্দ্র প্রসাদ ও ১৯৬৯ খ্রিষ্টাব্দে ভারতের প্রধানমন্ত্রী ইন্দিরা গান্ধী এই মন্দির পরিদর্শন করেন।
শ্রীজাত

শ্রীজাত বন্দ্যোপাধ্যায়, যিনি শ্রীজাত নামে অধিক পরিচিত, একজন ভারতীয় বাঙালি কবি। তিনি ২০০৪ সালে তার "উড়ন্ত সব জোকার" কবিতার বইয়ের জন্য আনন্দ পুরস্কার জিতেছিলেন। ২০১৪ সালে তিনি "মিশর রহস্য" চলচ্চিত্রের "বালির শহর" গানের জন্য সেরা গীতিকার হিসেবে ফিল্মফেয়ার পুরস্কার জিতেছিলেন। তিনি সৃজিত মুখোপাধ্যায় পরিচালিত "জুলফিকার" (২০১৬) চলচ্চিত্রের মাধ্যমে অভিনয়ে আত্মপ্রকাশ করেছেন।
শ্রীজাত-এর উল্লেখ্য কাজের মধ্যে "উড়ন্ত সব জোকার" বিশেষভাবে উল্লেখ্য। এছাড়াও আছে "ছোটদের চিড়িয়াখানা" (২০০৫), "বর্ষামঙ্গল" (২০০৬), "অকালবৈশাখী" (২০০৭), "বোম্বে টু গোয়া" (২০০৭)," কর্কটক্রান্তির দেশ "(২০১৪), ইত্যাদি।
শ্রীজাত কবিতার পাশাপাশি বিভিন্ন চলচ্চিত্রের গান রচনা করেছেন।
ফালাক শাবির

ফালাক শাবির (জন্ম: ডিসেম্বর ২৭, ১৯৮৫) একজন পাকিস্তানি সঙ্গিত তারকা এবং গায়ক। তিনি ২০১২ সালে তার একক অ্যালবাম "রোগ" এর দ্বারা সঙ্গিত অঙ্গনে নিজের যাত্রা শুরু করেন। তিনি তার এই অ্যালবাম এর দ্বারা ব্যাপক জনপ্রিয়তা পান।পরবর্তিতে "জুদা" এবং চলচ্চিত্রতে সাজনা,মেরা মান এবং জুদাই এর মত অনেক দর্শকশ্রুত গান গান।
ফালাক ২৭শে ডিসেম্বর,১৯৮৫ সালে করাচির একটি পাঞ্জাবি পরিবারে জন্মগ্রহণ করেন। পরে কিছু পারিবারিক কারণে তার পরিবার করাচি থেকে লাহোর চলে আসেন। সেখানে তার বাবার ব্যবসা ছিল।
ফালাকের প্রথম ভিডিও 'রোগ' ২০০৮ সালে ইউটিউব এ ছাড়া হয়।এটি ব্যাপক জনপ্রিয়তা পায় এবং পরবর্তিতে টিএমএ অ্যাওয়ার্ডের জন্য মনোনয়ন পায়।তার দ্বিতীয় একক "তেরা সাথ হো" এমটিভি অ্যাওয়ার্ডের জন্য মনোনয়ন পেয়েছিল এবং তার এই অ্যালবাম এর গান "সেভেন ওয়েলকাম টু লন্ডন" ছবিতে অন্তর্ভুক্ত হয়।
মালদ্বীপে ইসলাম

সুন্নি ইসলাম মালদ্বীপের রাষ্ট্রীয় ধর্ম এবং ২০০৮ সালের সংবিধানের ৯ ধারার ডি অনুচ্ছেদের একটি সংশোধনীতে বলা হয় "কোন অমুসলিম মালদ্বীপের নাগরিকত্ব পাবে না।"। ১২তম শতাব্দীতে এই দ্বীপটি বৌদ্ধ ধর্ম থেকে ধর্মান্তরিত হয়ে ইসলাম ধর্মে প্রবেশ করে এবং স্থানীয় জনগোষ্ঠী কার্যকরভাবে সবাই মুসলমান। মরক্কোর পরিব্রাজক ইবনে বতুতার মতে, মালদ্বীপে ইসলাম্ এসেছে এজিনসিুন্নি মুসলিম পরিব্রাজকের দ্বারা যার নাম আবু আল বারাকাত যিনি মরক্কো থেকে এসেছিলেন।
মালদ্বীপের আইনে ইসলামের সুস্পষ্ট প্রভাব রয়েছে। ইসলামের প্রথাগত শরীয়াহ আইন অনুযায়ী মালদ্বীপের মৌলিক আইন প্রণীত হয় যা রাষ্ট্রপতি, অ্যাটর্নি জেনারেল, স্বরাষ্ট্র মন্ত্রণালয়, এবং মজলিস কর্তৃক স্থানীয়দের কাছে ব্যাখ্যা করা হয়। ইসলাম অধ্যুষিত এই দ্বীপে, মিস্কি বা মসজিদ হচ্ছে ইসলাম চর্চার প্রধানতম স্থান।
আদর্শ হিন্দু হোটেল

আদর্শ হিন্দু হোটেল বিখ্যাত কথাসাহিত্যিক বিভূতিভূষণ বন্দ্যোপাধ্যায় রচিত একটি সামাজিক উপন্যাস। এর প্রকাশকাল ১৯৪০। ইংরেজ সময়ের পটভূমিতে এ উপন্যাসে লেখক তৎকালীন ব্রাহ্মণ সমাজের একজন 'রাঁধুনী বামুন', হাজারি ঠাকুরের জীবনকথা সুনিপুণ ভাবে তুলে ধরেছেন।
হাজারি ঠাকুর, একজন মধ্যবয়সী বাঙালি ব্রাহ্মণ, উপন্যাসটির প্রধান চরিত্র। পেশায় তিনি রাঁধুনী, রানাঘাট স্টেশনের রেল বাজারে বেচু চক্রবর্তীর ছোট খাবার হোটেলে কাজ করেন। হোটেলের বিক্রেতারা প্রায়শই প্রতারণা করত, বিশেষ করে হোটেলের ঝি পদ্ম অহরহ হোটেলের খাবার চুরি করত। হাজারি ঠাকুর এগুলোর বিপক্ষে হলেও কেবল রাঁধুনী হওয়ায় তাঁর কিছু বলার অধিকার ছিল না । তাছাড়া পদ্ম ঝি তাঁকে সুযোগ পেলেই উপহাস ও অপমান করত। ফলে হাজারি ঠাকুর তাঁর নিজের হোটেল চালু করার স্বপ্ন দেখতে শুরু করেন।
ঘটনাক্রমে একদিন হোটেলের বাসন চুরি হয়ে যায় এবং পুলিশ নির্দোষ হাজারি ঠাকুরকে গ্রেপ্তার করে। একইসাথে তাঁর চাকরিও চলে যায়।
চোরের অপবাদ ঘাড়ে হতোদ্যম হাজারি ঠাকুর বেরিয়ে পড়েন ভাগ্যান্বেষণের আশায়। তবে তাঁর মনে অটুট থাকে নিজের একটি হোটেল খোলার স্বপ্ন। নতুন করে শুরু হয় হাজারি ঠাকুরের জীবনসংগ্রাম।
বহুদেশ ঘুরে অভিজ্ঞ হাজারি ঠাকুর নিজের মেয়ের মতন ঘোষ গোয়ালিনী কুসুম, গ্রামের অবস্থাপন্ন হরিচরণবাবুর মেয়ে অতসী এবং একজন অপরিচিত গৃহবধূর কাছ থেকে ঋণ নিয়ে অবশেষে নিজের হোটেল খুলতে সক্ষম হন। এখানে তিনি তাঁর নিষ্ঠা ও আন্তরিকতার সাথে যোগ করেন নিজের সর্বোচ্চ পরিশ্রম। ফলে সামান্য সময়ের মধ্যেই তার হোটেলটি এলাকার সবচেয়ে জনপ্রিয় হোটেলে পরিণত হয়।
উপন্যাসের শেষে হাজারি ঠাকুরের জনপ্রিয়তা রানাঘাট থেকে চারদিকে ছড়িয়ে পড়ে। বোম্বাইয়ের বিশাল হোটেল পরিচালনার জন্য ডাক পড়ে তাঁর। হাজারি ঠাকুর রওনা দেন বোম্বাইয়ের পথে, পেছনে পড়ে থাকে তার সংগ্রাম মুখর দিনগুলো।
১৯৫৭ সালে এই উপন্যাস অবলম্বনে একই নামে একটি বাংলা চলচ্চিত্র নির্মিত হয়। ছবিটি পরিচালনা করেছিলেন অর্ধেন্দু সেন।
রিচার্ড অস্টিন

রিচার্ড আর্করাইট অস্টিন (; জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জ্যামাইকার কিংস্টনে জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।
বহুমূখী ক্রীড়া প্রতিভার অধিকারী রিচার্ড অস্টিন একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন তিনি।
২১ মার্চ, ১৯৭৫ তারিখে মন্টেগো বে এলাকার জারেট পার্কে ত্রিনিদাদ ও টোবাগো দলের বিপক্ষ তার প্রথম-শ্রেণীর ক্রিকেটে অভিষেক ঘটে। ঐ খেলায় তিনি ০ ও ৭৪ রান সংগ্রহের পাশাপাশি ৩৪ রানে ৩ উইকেট দখল করেন। এর পরপরই তিনি জ্যামাইকা অনূর্ধ্ব-১৯ দলে প্রতিনিধিত্ব করেন। ২২ ফেব্রুয়ারি, ১৯৭৬ তারিখে কেনসিংটন ওভালে বার্বাডোসের বিপক্ষে লিস্ট এ ক্রিকেটে প্রথমবারের মতো অংশগ্রহণ করেন। ব্যাটিং উদ্বোধনে নেমে ৩ রান তোলেন ও দুই ওভারে ৭ রান দিয়ে কোন উইকেট পাননি। ১৯৭৮ সালে ল্যাঙ্কাশায়ার লীগে চার্চ ক্রিকেট ক্লাব ও ১৯৮২ সালে এনফিল্ড ক্রিকেট ক্লাবে খেলেন।
ব্যাটিংয়ে ধারাবাহিকতা বজায় রাখায় তৎকালীন শক্তিশালী ওয়েস্ট ইন্ডিজ দলে খেলার সুযোগ পান তিনি। ১৯৭৭ সালে ক্যারি প্যাকারের বিশ্ব সিরিজ ক্রিকেটে যোগদানের প্রস্তাব পান ও তিনি তা সাদরে গ্রহণ করেন। মার্চ, ১৯৭৮ সালে সফরকারী অস্ট্রেলিয়া দলের বিপক্ষে সিরিজের প্রথম দুই টেস্টে ২, ২০ ও ০/৫ লাভ করেন। বোর্দা ক্রিকেট গ্রাউন্ডে অনুষ্ঠিত তৃতীয় টেস্টেও দলে অন্তর্ভুক্ত থাকলেও বিশ্ব সিরিজের ক্রিকেটার ডেসমন্ড হেইন্স ও ডেরেক মারে’র সাথে তাকেও বাদ দেয়া হয়। তাদের বাদ দেয়ার প্রতিবাদে বিশ্ব সিরিজের বেশ কয়েকজন খেলোয়াড় টেস্ট বয়কট করে।
১৯৭৭ থেকে ১৯৭৯ মেয়াদকালে বিশ্ব সিরিজ ক্রিকেটে অংশ নেয়ার ফলে তাকে আর ওয়েস্ট ইন্ডিজ দলে ঠাঁই দেয়া হয়নি। ফলে তিনি লরেন্স রো’র নেতৃত্বাধীন ওয়েস্ট ইন্ডিজ দলের বিদ্রোহী সদস্যরূপে ১৯৮২ থেকে ১৯৮৪ মেয়াদকালে দুইবার দক্ষিণ আফ্রিকা গমন করেন। পরবর্তীতে ২০ জুন, ২০১১ তারিখে জামাইকার ক্রিকেটের উন্নয়ন সংঘ, ক্যারিবীয় দ্বীপপুঞ্জসহ ও বহিঃবিশ্বের কাছে ঐ সময়কার দূর্বল দলের পক্ষে ক্ষমা প্রার্থনা করেন।
ক্রিকেট খেলা থেকে অবসর নেয়ার পর মাত্রাতিরিক্ত মদ্যপান ও নিষিদ্ধ মাদকের দিকে ঝুঁকে পড়েন এবং গৃহহীন হন। ৭ ফেব্রুয়ারি, ২০১৫ তারিখে রিচার্ড অস্টিনের দেহাবসানের কথা ঘোষণা করা হয়।
পুণ্য (ইসলাম)

ইসলামে পুণ্য (সওয়াব) বা আল-বিররু হল ইসলামি নীতিশাস্ত্রের একটি প্রধানতম গুরুত্বপূর্ণ অংশ। প্রায়শই, তাকওয়াকে পুণ্যের সমার্থক বলে চিহ্নিত করা হলেও প্রকৃতপক্ষে ইসলামে পুণ্য অপেক্ষাকৃতভাবে একটি ভিন্ন ও বিস্তৃত সংজ্ঞাকে নির্দেশ করে।
কুরআনে পুণ্য (আল-বিররু) সংজ্ঞায়িত হয়েছে এভাবে:
হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত:
ওয়াবিসা বিন মাবাদ হতে বর্ণিত:
যুদ্ধ বিমান

যুদ্ধ বিমান শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়।
যুদ্ধক্ষেত্রে মূলত ভূমিতে অবস্থিত বস্তুসমূহের উপর আক্রমণ চালানোর জন্য যুদ্ধ বিমান ব্যবহার করা হয়। আমেরিকাতে পারসুইট বলা হত যুদ্ধ বিমান পরিচালনাকারী গোষ্ঠিকে। ব্রিটেনে এসব বিমান বা বিমান পরিচালনাকারী দেরকে রয়াল ফ্লাইং ক্রপস বলা হত।
প্রথম বিশ্বযুদ্ধ চলাকালে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘণ্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘণ্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীকালে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিসাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।
এলংজানি নদী

এলংজানি নদী বা ইলাংজানি নদী যমুনার একটি শাখানদী। নদীটি বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক এলংজানি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৭।
যমুনার পশ্চিম দিকের প্রবাহটি এলংজানি নামে পরিচিত। এই নদী তাসেরির নিলকুঠির পার্শ্বদেশ স্পর্শ করে কেদারপুর গ্রামের মধ্য দিয়ে তিল্লি গ্রামের কিঞ্চিত পশ্চিমে ধলেশ্বরীর সঙ্গে মিলিত হয়েছে। এই নদী দেউলি গ্রামের কাছ থেকে বের হয়ে মানিকগঞ্জের কাছে ধলেশ্বরীতে পড়েছে। টাঙ্গাইল জেলার সদর উপজেলার ধলেশ্বরী থেকে উৎপন্ন হয়ে দেলদুয়ারের মধ্য দিয়ে প্রবাহিত হয়ে টাঙ্গাইল জেলার মির্জাপুর উপজেলার নাংলী নদীতে পড়েছে। নদীটির দৈর্ঘ্য ৩৫ কিমি। প্রস্থ ৭০ মিটার। গভীরতা ৮.৫ মিটার। নদী অববাহিকার আয়তন ২১৮ বর্গ কিমি।
প্রবাহ মৌসুমি ধরনের। মার্চ ও এপ্রিল মাসে পানি প্রবাহ থাকে না। কিন্তু জুলাই-আগস্ট মাসের বর্ষা মৌসুমে পানি প্রবাহ সবচেয়ে বেশি হয়। এ সময় প্রবাহের পরিমাণ ৫৫০ ঘনমিটার/সেকেন্ড। এ নদীতে জোয়ার-ভাটার প্রভাব নেই।
সুজালপুর ইউনিয়ন

সুজালপুর ইউনিয়ন বাংলাদেশের দিনাজপুর জেলার অন্তর্গত বীরগঞ্জ উপজেলার একটি ইউনিয়ন।
সুজালপুর ইউনিয়নের উত্তরে নিজপাড়া ইউনিয়ন, পূর্বে বীরগঞ্জ পৌরসভা, দক্ষিণে কাহারোল উপজেলা, পশ্চিমে ভোগনগর ইউনিয়ন অবস্থিত। ইউনিয়ন তথা বীরগঞ্জ উপজেলার একমাত্র ঢেপা নদীটি সুজালপুর ইউনিয়নের মধ্যে দিয়ে বয়ে গেছে।
দিনাজপুর জেলার বীরগঞ্জ উপজেলার ঐতিহ্যবাহী অঞ্চল হলো সুজালপুর ইউনিয়ন। কাল পরিক্রমায় আজ সুজালপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সমুজ্জ্বল হয়ে উঠেছে। সুজালপুর নাম করা হয়েছে অনেক পড়ে বিট্রিশ সময় এর নাম ছিল নুরপুর। উপজেলার গন্যমান্য ব্যক্তিবর্গ সকলেই প্রাই সুজালপুর ইউনিয়ন এর মধ্যে ব্যবসাহ বাণিজ্য থেকে শুরু করে বড় বড় প্রতিষ্ঠান সবগুরোই প্রায় এই সুজালপুর ইউনিয়ন এর মধ্যে কিন্তু কালক্রমে বর্তমানে এই ইউনিয়ন থানার সবচেয়ে ছোট আকার ধারণ করে তার কারণ সুজালপুর মৌজা সম্পূর্ণ ভাবে পৌরসভা ঘোষণা হওয়ায়। তার পরও এখনোও ইউনিয়নটি তার আগের নামই ধারণ করে আছেন।
সুজালপুর ইউনিয়নে সাহিত্য ও সাংস্কৃতির চর্চার দিক দিয়ে আবহমানকাল থেকেই ঐতিহ্যবাহী। এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায় অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। ৫নং সুজাপুর ইউনিয়নে বিভিন্ন সাংস্কৃতিক প্রতিষ্ঠান এবং ঐতিহ্যগত আচার অনুষ্ঠানদৃষ্টে প্রতীয়মান হয় যে, এখানকার মানুষ শিল্প সংস্কৃতির প্রতি অত্যন্ত অনুরাগী । পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বণের সময়, মুসলমানদের ঈদ উৎযাপনের সময় এ উপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এ এলাকার বেশ জনপ্রিয় বাদ্যযন্ত্র। সবচেয়ে বড় বিষয় হলো সাম্প্রদায়িক সম্প্রীতির এক অনন্য দৃষ্টান্ত বহন করে আছেন এই ইউনিয়নটি। সকলে মিলে সকল উৎসব খুব সুন্দর ভাবে পালন করে থাকে। পুজার সময় হিন্দু মুসলমান সাঁওতাল থেকে শুরু করে খ্রীষ্টান সম্প্রদায়ের লোকজন এক সঙ্গে উৎসব উপভোগ করে এবং পালন করেন। উৎসব গুলোর সময় এক সৌন্দয্য প্রকাশ পায়।
সুজালপুর ইউনিয়ন ১৯টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।
দিনাজপুর জেলা সদর থেকে হাইওয়ে রোড হয়ে ২৮ কি:মি:। রাস্তা ও সড়কের পরিমাণ (কি:মি:) পাকা ২৫কি: কাঁচা ৭০ কি:মি:।
সুজালপুরের মোট জনসংখ্যা - ২৪৭৬৯ জন
এ ইউনিয়নে ১টি স্পোর্টিং ক্লাব (কাদরো স্পোর্টিং ক্লাব) ১টি মাধ্যমিক বিদ্যালয়, ১টি মাদ্রাসা ও ১৯টি প্রাথমিক বিদ্যালয় আছে।
সুজালপুর ইউনিয়নের অর্থনীতি মূলত কৃষি নির্ভর।
ইউনিয়নের একমাত্র দর্শনীয় স্থান বীরগঞ্জ - খানসামা রোড সংলগ্ন টেপা নদীতে দেওয়া স্লুইচ গেট।
সামী আসলাম

সামী আসলাম (পাঞ্জাবী :سمیع اسلم); জন্ম ১২ ডিসেম্বর ১৯৯৫) হলেন একজন পাকিস্তানি ক্রিকেটার। তিনি একজন বা-হাতি ব্যাটসম্যান এবং অনিয়মিত ডান হাতি মিডিয়াম পেস বোলার হিসেবে খেলে থাকেন। তিনি ২০১২ সালের অস্ট্রেলিয়ার অনুষ্ঠিতব্য অনূর্ধ্ব-১৯ ক্রিকেট বিশ্বকাপের পাকিস্তান দলের অন্যতম একজন সদস্য ছিলেন।
২০১৪ সালের সংযুক্ত আরব আমিরাতে অনুষ্ঠিতব্য অনূর্ধ্ব-১৯ ক্রিকেট বিশ্বকাপে আসলাম অধিনায়কের দায়িত্ব পালন করেন; যেখানে তার অসাধারণ অধিনায়কত্বের সুবাদে পাকিস্তান দল ফাইনাল খেলার সৌভাগ্য অর্জন করে। বর্তমানে ২০১৪ সালের গ্রীষ্মকালীন দলের জন্য নির্বাচিত হন।
তিনি ২০১৪-১৫ মৌসুমে পাকিস্তান ক্রিকেট দলের বাংলাদেশ সফরে পাকিস্তানের হয়ে একদিনের আন্তর্জাতিক ক্রিকেটে আত্মপ্রকাশ করেন। যেখানে তিনি ৪৫ রান করে নাসির হোসেনের বলে আউট হন।
জিওফ পুলার

জিওফ্রে পুলার (; জন্ম: ১ আগস্ট, ১৯৩৫ - মৃত্যু: ২৫ ডিসেম্বর, ২০১৪) ল্যাঙ্কাশায়ারের সুইন্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। ১৯৫৯ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেট দলের অন্যতম সদস্য ছিলেন তিনি।
দলে তিনি মূলতঃ বামহাতি ব্যাটসম্যান ছিলেন। এছাড়াও লেগ ব্রেক বোলিংয়ে পারদর্শী ছিলেন তিনি। "নডি" ডাকনামে পরিচিত জিওফ পুলার কাউন্টি ক্রিকেটে ল্যাঙ্কাশায়ার ও গ্লুচেস্টারশায়ার দলে প্রতিনিধিত্ব করেন।
মাঝারিসারির ব্যাটসম্যান হিসেবে পরিচিতি লাভ করলেও ১৯৫৯ সালে ভারতের বিপক্ষে অনুষ্ঠিত টেস্টে ব্যাটিং উদ্বোধনে নেমে সফলতাও লাভ করেছিলেন। হেডিংলিতে অনুষ্ঠিত টেস্টে ৭৫ এবং ওল্ড ট্রাফোর্ডের টেস্টে প্রথম ল্যাঙ্কাশায়ারিয়ান হিসেবে শতরান পান। ২ জুলাই, ১৯৫৯ তারিখে লিডসে সফরকারী ভারত দলের বিপক্ষে প্রথমবারের মতো টেস্ট ক্রিকেট খেলতে নামেন। স্বদেশী হ্যারল্ড রোডস ও ভারতীয় অরবিন্দ আপ্তের সাথে একযোগে টেস্ট অভিষেক পর্ব সম্পন্ন হয় তার। ঐ খেলায় তার দল ইনিংস ও ১৭৩ রানে জয়লাভ করেছিল। এর পরের চার বছর ইংল্যান্ড দলের নিয়মিত সদস্য হিসেবে আন্তর্জাতিক ক্রিকেট অঙ্গনে সরব ছিলেন। এ সময়েই তিনি তার চারটি শতরান তুলেন ৪৩-এর অধিক ব্যাটিং গড়ে।
১৯৫৯-৬০ মৌসুমে ওয়েস্ট ইন্ডিজের ওয়েস হল, গারফিল্ড সোবার্স ও চার্লি গ্রিফিথের বোলিং আক্রমণ মোকাবেলা করে পাঁচ টেস্টেই ভাল খেলেন। এরপর ১৯৬০ সালে নিজ দেশে সফরকারী দক্ষিণ আফ্রিকার বিপক্ষে পুলার বেশ সফলকাম হন। তন্মধ্যে ওভালে নিজস্ব সর্বোচ্চ ১৭৫ তোলেন। এ সময় তিনি প্রথম উইকেট জুটিতে কলিন কাউড্রের সাথে ২৯০ রান করেন। এরপর ১৯৬১-৬২ মৌসুমে ভারত ও পাকিস্তান সফর করেন। পাকিস্তানের বিপক্ষে জোড়া শূন্য লাভ করলেও উভয় দলের বিপক্ষে দলের ব্যাটিং গড়ে শীর্ষে ছিলেন।
তবে ১৯৬১ সালে অস্ট্রেলিয়ার বিপক্ষে তিনি তেমন সুবিধা লাভ করতে পারেননি। অ্যালান ডেভিডসনের হাতে পাঁচবার আউট হন। ১৯৬২-৬৩ মৌসুমে অস্ট্রেলিয়া সফরের পর ফুসফুসের প্রদাহজনিত রোগে আক্রান্ত হন। এরফলে ইংল্যান্ড দলে খেলার যোগ্যতা হারান যা পরবর্তীতে তিনি দলে যোগ দিতে পারেননি।
ল্যাঙ্কাশায়ার দলে সফলতা না পাওয়ায় ১৯৬৯ সালে গ্লুচেস্টারশায়ার দলে যোগ দেন। প্রথম মৌসুমেই কাউন্টি দলটিতে ব্যাটিং গড়ে শীর্ষে ছিলেন। কিন্তু পরের বছরই মাত্র ছয় খেলায় অংশ নেয়ার পর হাঁটুতে আঘাতপ্রাপ্তির ফলে তাকে অবসর নিতে বাধ্য হন।
১৯৫৯ সালে ক্রিকেট রাইটার্স অ্যাসোসিয়েশন কর্তৃক বর্ষসেরা যুব ক্রিকেটারের পুরস্কার লাভ করেন। এছাড়াও, ১৯৬০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। টেবিল টেনিসেও জুনিয়র পর্যায়ে ইংল্যান্ডের প্রতিনিধিত্ব করেন। ৭৯ বছর বয়সে ২৫ ডিসেম্বর, ২০১৪ তারিখে তার দেহাবসান ঘটে।
তুম হি হো

"তুম হি হো" (; ) হলো ভারতীয় ব্লকবাস্টার ছবি আশিকি ২ এর একটি গান। গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা। গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল, গানটির দৈর্ঘ্য ৪ মিনিট ২২ সেকেন্ড।
গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়।
গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করণে ছাড়া হয়।মূলত এই গানটির কারণে আশিকি ২ বক্স অফিসে কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে।
তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল।
পলক মুছল এর সাথে গানটির আরেক সংস্করণ "মেরি আশিকি" বের করা হয়।
অ্যামাজন (কোম্পানি)

আমাজন.কম, ইন্‌ক. ( বা ) একটি মার্কিন ইলেক্ট্রনিক বাণিজ্য কোম্পানি যার সদরদপ্তর মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটলে অবস্থিত। এটি মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা। আমাজন.কম একটি অনলাইন বইয়ের দোকান হিসাবে কার্যক্রম শুরু করে, কিন্তু শীঘ্রই বৈচিত্রপূর্ণ ডিভিডি, ভিএইচএস, সিডি, ভিডিও এবং এমপি৩ ডিউনলোড/স্ট্রিমিং, সফটওয়্যার, ভিডিও গেম, ইলেকট্রনিক্স, পোশাক, আসবাবপত্র, খাবার, খেলনা, এবং গহণা বিক্রয় করে থাকে। মার্কিন যুক্তরাষ্ট্রে, যুক্তরাজ্য এবং আয়ারল্যান্ড, ফ্রান্স, কানাডা, জার্মানি, ইতালি, স্পেন, নেদারল্যান্ডস, অস্ট্রেলিয়া, ব্রাজিল, জাপান, চীন, ভারত ও মেক্সিকোতে আমাজন পৃথক খুচরা ওয়েবসাইট রয়েছে। ২০১৬ সালে, জার্মান আমাজান ওয়েবসাইটের ওলন্দাজ, পোলিশ এবং তুর্কি ভাষা সংস্করণগুলিও চালু করা হয়েছিল। আমাজন এছাড়াও কিছু অন্যান্য দেশে তার পণ্যের আন্তর্জাতিক শিপিং অফার করে।
জাফ বেজোস তার "অনুপযুক্ত ক্ষুদ্রতা কাঠামো" কে যা বলেছিলেন তার ফলে কোম্পানির প্রতিষ্ঠিত হয়েছিল, যা সেই সময়ের মধ্যে ইন্টারনেট ব্যবসার বুমের মধ্যে খুব দ্রুত অংশ নেওয়ার জন্য কোন অনুশোচনা না করে তার প্রচেষ্টাকে বর্ণনা করে। 1994 সালে, বেজোস একটি ওয়াল স্ট্রিট ফার্মের ডি। ই। শ ও অ্যান্ড কোং এর ভাইস-প্রেসিডেন্ট হিসেবে চাকরি ছেড়ে দিয়ে ওয়াশিংটনে সিয়াটলে চলে যান। তিনি একটি ব্যবসা পরিকল্পনা এ কাজ করতে শুরু করেন যা অবশেষে Amazon.com হয়ে যায়।
নভেম্বর ২০১৪ অনুযায়ী, পরিচালন পর্ষদগণ হচ্ছেন:
দ্বিতীয় চার্লস (ইংল্যান্ড)

দ্বিতীয় চার্লস (২৯ মে ১৬৩০ - ৬ ফেব্রুয়ারি ১৬৮৫) ছিলেন ইংল্যান্ড, স্কটল্যান্ড এবং আয়ারল্যান্ডের রাজা।
ইংল্যান্ডের গৃহযুদ্ধের এক নাটকীয় পর্যায়ে ১৬৪৯ সালের ৩০ জানুয়ারী হোয়াইট হল প্রাসাদ-এ দ্বিতীয় চার্লস-এর পিতা রাজা প্রথম চার্লস-এর মৃত্যুদণ্ড কার্যকর করা হয়।
চার্লস ছিলেন ইংল্যান্ডের অন্যতম জনপ্রিয় এবং প্রিয় রাজা।
লৌহজং নদী

লৌহজং নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ জেলার একটি নদী। নদীটির দৈর্ঘ্য ২০ কিলোমিটার।
লৌহজং নদীটি লৌহজং উপজেলার হলদিয়া ইউনিয়ন দিয়ে প্রবাহিত হয়েছে। অতপর নদীটি ষোলঘর ইউনিয়ন পেরিয়েছে এবং পরবর্তীতে একই উপজেলার লৌহজং-তেউটিয়া ইউনিয়ন পর্যন্ত প্রবাহিত হয়ে পদ্মা নদীতে পতিত হয়েছে।
ষোলঘর ইউনিয়ন হতে আরম্ভ হয়ে প্রবাহিত নদীটিকে বাংলাদেশ পানি উন্নয়ন বোর্ড ইছামতি নদী (মানিকগঞ্জ) হিসেবে চিহ্নিত করে থাকে। বারোমাসি প্রকৃতির এই নদীতে সারাবছর জলপ্রবাহ থাকে। তবে বর্ষাকালে নদীটিতে স্বাভাবিকের চেয়ে জলের প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, এর প্রশস্ততা সংকুচিত হচ্ছে এবং পানির প্রবাহ হ্রাস পাচ্ছে। নদীটির দৈর্ঘ্য ৭৬ কিলোমিটার এবং প্রস্থ ৪০ মিটার
কাচালং নদী

কাসালং নদী বাংলাদেশের পূর্ব-পাহাড়ি অঞ্চলের রাঙামাটি জেলার একটি নদী। এটি "সাজেক নদী" নামেও পরিচিত। নদীটির দৈর্ঘ্য ১২৫ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাসালং নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৪। নদীটি এই অঞ্চলের পরিবেশগত ভারসাম্য বজায় রাখতেও গুরুত্বপূর্ণ ভূমিকা পালন করে। নদীটি বিভিন্ন জলজ উদ্ভিদ এবং প্রাণী যেমন মাছ, কাঁকড়া, বাগদা চিংড়ি এবং চিংড়ির আবাসস্থল।
উত্তর-পূর্ব পার্বত্য চট্টগ্রাম এলাকায় কর্ণফুলী নদীর একটি প্রধান উপনদী।
ভারতের মিজোরাম রাজ্যের পূর্বাঞ্চলীয় পর্বতশ্রেণি থেকে উৎসারিত হয়ে কয়েকটি ক্ষুদ্র স্রোতধারা রাঙ্গামাটি জেলার বাঘাইছড়ি এলাকায় একত্রে মিলিত হয়ে কাসালং নদীর সৃষ্টি করেছে। উত্তর-দক্ষিণ বরাবর প্রবাহিত নদটি রাঙ্গামাটি থেকে প্রায় ২০ কিমি উত্তরে কেদারমারাতে এসে কর্ণফুলী নদীতে (কাপ্তাই হ্রদ) পড়েছে। নদীটি ৬৫ কিমি দীর্ঘ এবং সারা বছরই খরস্রোতা। কাপ্তাই বাঁধের ফলে নদীপথে অভ্যন্তরের অনেকদূর পর্যন্ত নাব্য হওয়ায় বনজ সম্পদ আহরণের সুবিধা হয়েছে।
নদীটি সেচের জন্য পানির একটি গুরুত্বপূর্ণ উৎসস্থল হিসাবে কাজ করে। পাহাড়ে বসবাসকারী সম্প্রদায়গুলির কৃষি ও গবাদি পশু পালন সহ তাদের দৈনন্দিন জীনবের প্রয়োজনের জন্য নদীর উপর নির্ভর করে। নদীর পানি বিভিন্ন ফসল যেমন ধান , ভুট্টা এবং অন্যান্য শাকসবজি চাষে জমিতে সেচের জন্য ব্যবহৃত হয়।
কৃষির পাশাপাশি, স্থানীয় জেলেরা মাছ ধরতে নদীর ওপর নির্ভরশীল।
দিনাজপুর পল্লী বিদ্যুৎ সমিতি-১

দিনাজপুর পল্লী বিদ্যুৎ সমিতি-১ দিনাজপুর অঞ্চলে বিদ্যুৎ সংযোগ দেওয়ার জন্য প্রতিষ্ঠিত হয়েছে।
দিনাজপুর পল্লী বিদ্যুৎ সমিতি-১ দিনাজপুরের ৭টি থানা (দিনাজপুর সদর, বীরগঞ্জ, চিরিরবন্দর, বিরল, খানসামা, কাহারোল ও বোচাগঞ্জ) নিয়ে কাজ করে যাচ্ছে যা ১৯৭৯ সালে নিবন্ধিত একটি স্বায়ত্বশাসিত প্রতিষ্ঠান। বাংলাদেশ পল্লী বিদ্যুতায়ন বোর্ড ১৯৭৭ সালে গঠন করে আজ পর্যন্ত গ্রামীণ পর্যায়ে আলোকিত করে আসছে। 
বর্তমানে দিনাজপুরের সাতটি থানা নিয়ে কাজ করে যাচ্ছে, যার আয়তন ২০৩৮.২৫ বর্গ কিঃ মিঃ। অন্তর্ভুক্ত এলাকার জনসংখ্যা ১৬,১৫,৪৬৩, মোট ইউনিয়নের সংখ্যা/বিদ্যুতায়িত ইউনিয়নের সংখ্যা ৬১/৬১, মোট গ্রামের সংখ্যা/ বিদ্যুতায়িত গ্রামের সংখ্যা ১১৫৩/৭১৫ এবং উপকেন্দ্রের সংখ্যা ৫টি (০১ টি ২০ এমভিএ, ০৩ টি ১৫ এমভিএ এবং ০১টি ১০ এমভিএ)=মোট-৭৫ এম,ভি,এ।
পূরণ কস্সপ

পূরণ কস্সপ () বা পূর্ণ কাশ্যপ () গৌতম বুদ্ধের সমসাময়িক একজন ভারতীয় অক্রিয়াবাদী দার্শনিক ছিলেন।
দীঘনিকায়ের সামঞ্ঞফলসুত্ত অনুসারে, পূরণ কস্সপ মগধের রাজা অজাতশত্রুর সমসাময়িক ছিলেন, কিন্তু ধম্মপদ অনুসারে, তিনি গৌতম বুদ্ধের জন্মের ষোল বছর পরে, কোশলের রাজধানী সাবত্থীর নিকটবর্তী কোন এক স্থানে জলে ডুবে আত্মহত্যা করেন, সেই দিক থেকে হিসেব করলে তিনি অজাতশত্রুর সময়ের পূর্বের দার্শনিক ছিলেন। টীকাকার বুদ্ধঘোষ তাকে অচেলক বা নগ্ন সন্ন্যাসী বলে বর্ণনা করেছেন।
সামঞ্ঞফলসুত্ত ও বুদ্ধঘোষের বর্ণনা অনুসারে, পূরণ কস্সপ অক্রিয়াবাদের প্রচারক ছিলেন। সূত্রকৃতাঙ্গ নামক জৈন গ্রন্থ অনুসারেও জানা যায় যে, পূরণ কস্সপ কর্মের নিষ্ক্রিয়তার তত্ত্বের শিক্ষাপ্রদান করতেন। টীকাভাষ্যকার শীলংকার তাকে অকারকবাদী বলে অভিহিত করেছেন। পূরণ কস্সপের মতানুসারে, দান ধ্যান, যজ্ঞ, দয়া, সত্যবাচন, সংযম প্রভৃতি সৎকার্য্যে যেমন পুণ্য হয় না, তেমনি মিথ্যাচার, প্রাণী হত্যা, চুরি, লুন্ঠন, পরস্ত্রীগমন ইত্যাদি মন্দ কাজেও তেমনি মানুষের পাপ হয় না। তার মতে এই সমস্ত কাজ দেহ করে ও দেহই তার ফলভোগ করে, সুকর্ম বা দুষ্কর্মে আত্মার কোনরকম কর্মফল হয় না। শীলংকার তার মতবাদকে সাংখ্য দর্শনের সঙ্গে তুলনা করলেও এই মতের সঙ্গে নচিকেতা ও ভরদ্বাজের আত্মার নিষ্ক্রিয়তা তত্ত্বের অধিক মিল রয়েছে। গৌতম বুদ্ধ কার্য্য-কারণ তত্ত্বের সমর্থক ছিলেন বলে এই মতকে সমর্থন করেননি। গৌতম বুদ্ধের অন্যতম প্রধান শিষ্য আনন্দ মক্খলি গোসালের অহেতুবাদ তত্ত্বকে পূরণ কস্সপের তত্ত্ব বলে উল্লেখ করেছেন।
সরফরাজ খান (ক্রিকেটার)

সরফরাজ খান নওশাদ (; জন্ম: ২৭ অক্টোবর ১৯৯৭) হলেন একজন ভারতীয় ক্রিকেটার যিনি মুম্বাই ক্রিকেট দলের হয়ে খেলে থাকেন। একজন আক্রমণাত্মক ডানহাতি ব্যাটসম্যান হিসেবে খান ভারতীয় অনূর্ধ্ব-১৯ ক্রিকেট দলের সদস্যরূপে ২০১৪ আইসিসি অনূর্ধ্ব -১৯ ক্রিকেট বিশ্বকাপে প্রতিনিধিত্ব করেছেন।
২০১৫ ইন্ডিয়ান প্রিমিয়ার লিগের ক্রিকেট মৌসুমে রয়্যাল চ্যালেঞ্জার্স ব্যাঙ্গালোর এর সাথে ৫০ লাখ রুপির বিনিময়ে চুক্তিবদ্ধ হন। যেখানে তিনি আইপিএলের সর্বকনিষ্ঠ খেলোয়াড় হিসেবে মর্যাদা লাভ করেন।
২০১৫ সালের জুলাইয়ে তিনি তার পিতৃ এলাকা আজমগড়ের সুবাদে উত্তরপ্রদেশের হয়ে ২০১৫-১৬ ঘরোয়া মৌসুমের যোগদান করবেন বলে ঘোষণা দেন এবং স্থানান্তরের জন্য উত্তরপ্রদেশ ক্রিকেট অ্যাসোসিয়েশনের সচিব রাজীব শুক্লা’র সঙ্গে আলোচনা করেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে ভারতীয় অনূর্ধ্ব ১৯ যুব দলের জন্য নির্বাচিত হন।
লজ্জা

লজ্জা () হল একটি নেতিবাচক, যন্ত্রণাদায়ক, সামাজিক আবেগ যা "...নিজ কর্মের সাথে নিজ মতাদর্শিক মানদণ্ডের তুলনার..." ফলাফল হিসেবে উপলব্ধ হয়, কিন্তু এটি নিজের বর্তমান অবস্থার সঙ্গে সমাজের আদর্শ মানদণ্ডের তুলনা থেকেও সমানভাবে উদ্ভূত হতে পারে। এইভাবে, প্রবল ঐচ্ছিক সক্রিয়তা অথবা সহজাত আত্ম শ্রদ্ধা থেকে লজ্জার উৎপত্তি ঘটতে পারে, লাজুক ব্যক্তির সক্রিয় কাজকর্ম করার প্রয়োজন পরে না, স্বাভাবিকভাবে অবস্থান করাই এর জন্য যথেষ্ট হয়। সামাজিকীকরণের মাধ্যমে তুলনা এবং আদর্শিক মানদণ্ড উভয়ই সক্রিয় হয়। যদিও একে একটি আবেগ হিসেবে বিবেচনা করা হয়, লজ্জাকে বিবিধভাবে একটি মনস্তাত্ত্বিক প্রতিক্রিয়া, চেতনা অথবা মানসিক অবস্থা বা দশা বলেও মনে করা হয়।
১)আত্ম-সচেতনতা: লজ্জা অনুধাবন করার জন্য আত্ম সচেতন হতে হয় এই জন্য যে অন্যরা নিয়ে চিন্তা করছে। মানুষ সবাই একটি মানদণ্ডের আওতায় থাকে। তাদেরকে বুঝতে হবে তারা যা করে তা কি সঠিক নাকি ভুল। উদাহরণস্বরূপ, কেউ যদি কোন অনুষ্ঠানে ক্যাজুয়াল ড্রেস পরে যায় তখন সে ভাবে সবাই তার দিকে হয়তো ভিন্নভাবে তাকাচ্ছে।
২) আত্ম-দ্বন্দ্ব:আত্ম-দ্বন্দ্ব থেকে লজ্জা এবং অপরাধ বোধের জন্ম হয়। দৈনন্দিন জীবনে অবশ্যই খারাপ কিছু ঘটতে পারে। এ্যাট্রিবিউশন থিওরি অনুযায়ী মানব জাতি প্রাকৃতিকভাবে সবসময় কার্যকারণনির্ভর ব্যাখ্যা খুঁজে বেড়ায়। ঐ অবস্থাকে মূল্যায়ন করার জন্য হয়তো কেউ তার স্ত্রী অথবা খারাপ আবহাওয়াকে দায়ী করতে পারে। কিন্তু যখন কেউ নিজেকে দোষারোপ করে, ঠিক তখনি সে লজ্জা এবং অপরাধ-বোধে ভুগে। উদাহরণস্বরূপ, কেউ যদি মোটা হয়ে যায় তাহলে ভুলভাবে সে নিজেকে দোষারোপ করে। প্রায়শই ভাবেনা এটা প্রাকৃতিক কারণেও হতে পারে।
৩) মানসম্মত : আমাদের মধ্যে এক ধরনের বিশ্বাস বোধ কাজ করে যে, আমাদের কাজ, চিন্তা-চেতনা এবং অনুভূতিগুলো যেন সবার কাছে গ্রহণযোগ্য এবং মানসম্মত বলে প্রতীয়মান হয়। উদাহরণস্বরূপ, মৃত্যু-শোভা যাত্রায় হাস্য-কৌতুক করা, এমনকি লোকটি মারা যাওয়ায় কারও খুশি হওয়া সামাজিক রীতি বিরুদ্ধ কাজ বলে গণ্য হবে। ঐ মানসম্মত কাজগুলোকে অবজ্ঞা করার কারণেও কারও মধ্যে লজ্জাবোধ জাগ্রত হতে পারে।
৪) ব্যক্তিগত বৈশিষ্ট্য: জনসাধারণের স্বার্থের দিক বিবেচনা করার বিষয়টাও অনেক সময় অধিক লজ্জার কারণ হতে পারে। অন্যদিকে, এমন ব্যক্তিও আমাদের মধ্যে আছেন যারা অন্যদেরকে দোষারোপ করতে পারেন, অথবা নিজেদেরকে দোষারোপ করা থেকে বিরত রাখতে পারেন।
৫) আত্মসম্মান বোধ: আত্মসম্মান বোধকে নিজের প্রতি ব্যক্তির দৃষ্টিভঙ্গি টা কেমন হওয়া উচিত তাকেই বোঝায়। যখন একজন ব্যক্তি নিজেকে দুর্বল মনে করে এবং যখন নেতিবাচক ঘটনাগুলির মুখোমুখি হয়, তখন সে তার নিজের খারাপ দিকটাকে দোষারোপ করে। অধিকন্তু, লজ্জার পুনরাবৃত্তিও কারও আত্মসম্মান বোধকে খাটো করতে পারে ।
লাজুকতা

লাজুকতা () (diffidence বা অসস্তিবোধ নামেও পরিচিত) হল ভীতি, স্বাচ্ছন্দ্যবোধের বা সহজতার অভাবের একটি অনুভূতি, বিশেষ করে তখন যখন কোন ব্যক্তি অন্য ব্যক্তির সন্নিকটে অবস্থান করে। এটি সাধারণত নতুন পরিবেশে অথবা অপরিচিত লোকের সামনে হয়ে থাকে। লাজুকতা সেসব লোকেদের একটি বৈশিষ্ট্য হতে পারে যাদের আত্মমর্যাদার অভাব রয়েছে। লাজুকতার অধিকতর প্রবল রূপ হল সামাজিক অস্থিরতা বা সামাজিক ভীতি।
লজ্জার প্রাথমিক সংজ্ঞাগত বৈশিষ্ট্য হল লোকে কি ভাববে এ সম্পর্কিত প্রবল কল্পিত ভয়। ফলস্বরূপ ব্যক্তিটি যা বলতে বা করতে চায় তা ভয়ে করতে পারে না। পাছে সে কোনো নেতিবাচক প্রতিক্রিয়া, ব্যঙ্গ, সমালোচনা না হয় অথবা প্রত্যাখ্যাত না হয়। এ কারণে, অনেক সময় লাজুক ব্যক্তি এর পরিবর্তে সামাজিক পরিস্থিতি এড়িয়ে চলাকেই সহজ হিসেবে বেছে নেয়।
লাজুকতার অন্যতম প্রতিকার হল সামাজিক দক্ষতার উন্নয়ন। বিদ্যালয় এবং অভিভাবকরা মনে মনে বাচ্চাদের সক্রিয় সামাজিক যোগাযোগে পূর্ণ পারঙ্গম বলে মনে করে থাকেন। লেখাপড়ার তুলনায় সামাজিক দক্ষতা প্রশিক্ষণকে তেমন কোনো গুরুত্বই দেয়া হয় না, এর ফলে লাজুক শিশু শ্রেণীকক্ষের কার্যক্রমে অংশগ্রহণ এবং সহপাঠীদের সাথে ভাব বিনিময়ের ক্ষমতা উন্নত করার সুযোগ পায় না। শিক্ষকেরা সামাজিক দক্ষতাসমূহের নমুনা তৈরি করতে পারেন এবং অপেক্ষাকৃত কম কড়াভাবে এবং ভয় না দেখিয়ে তাদের প্রশ্ন ধরতে পারেন যেন তারা ক্লাসে সহজভাবে কথা বলতে পারে এবং অন্যান্য বাচ্চাদের সাথে বন্ধুত্ব গড়তে পারে।
মোহাম্মাদ রিজওয়ান

মোহাম্মাদ রিজওয়ান (, ; জন্ম: ১ জুন ১৯৯২) একজন পাকিস্তানি আন্তর্জাতিক ক্রিকেটার, যিনি ২০১৫ সাল থেকে আন্তর্জাতিক ক্রিকেটে পাকিস্তানের হয়ে প্রতিনিধিত্ব করেছেন। তিনি একজন ডান-হাতি ব্যাটসম্যান এবং উইকেট-রক্ষক যিনি টেস্ট, একদিনের আন্তর্জাতিক এবং টি-টোয়েন্টি আন্তর্জাতিক এর ৩ ফরম্যাটেই শতক করেছেন। টেস্ট ক্রিকেটে তিনি পাকিস্তান ক্রিকেট দলের সহ-অধিনায়ক হিসেবে দায়িত্ব পালন করছেন।
পাকিস্তান সুপার লীগ এ তিনি ২০১৬ সাল থেকে ২০১৭ সাল পর্যন্ত লাহোর কালান্দার্স, করাচি কিংস এর হয়ে ২০১৮ থেকে ২০২০ পর্যন্ত এবং বর্তমানে মুলতান সুলতান্স এর হয়ে খেলছেন। ঘরোয়া ক্রিকেটে তিনি খাইবার পাখতুনখোয়ার হয়ে অধিনায়কত্ব করে থাকেন।
২০১৪-১৫ মৌসুমের কায়েদ-ই-আজম ট্রফির ফাইনালে সুই নর্দান গ্যাস পাইপলাইন লিমিটেডের হয়ে খেলতে নেমে তিনি ২২৪ রান করেন। যার সুবাদে প্রথম ইনিংসে সুই নর্দান ৩০১ রানের লিড নেয় এবং সহজেই তারা দ্বিতীয় শিরোপা ঘরে তুলতে সামর্থ্য হয়। ২০১৪ সালের ডিসেম্বরে কেনিয়ার বিপক্ষে ৫টি সীমিত ওভারের ম্যাচে তিনি পাকিস্তান এ দলের হয়ে উইকেট-রক্ষক হিসেবে দায়িত্ব পালন করেছিলেন।
২০১৫ সালের এপ্রিলে তিনি বাংলাদেশের বিপক্ষে পাকিস্তানের হয়ে একদিনের আন্তর্জাতিক (ওয়ানডে) ক্রিকেটে অভিষিক্ত হন, যেখানে তিনি ৫৮ বলে ৬৭ রানের ইনিংস খেলেন। এছাড়াও তিনি চলমান ওই সিরিজে পাকিস্তানের হয়ে টি-টোয়েন্টি আন্তর্জাতিকেও অভিষেক লাভ করার সুযোগ পান। এরপর তিনি ২৫ নভেম্বর ২০১৬ সালে নিউজিল্যান্ডের বিপক্ষে পাকিস্তানের হয়ে তার টেস্ট ক্রিকেটে অভিষিক্ত হন। প্রথম টেস্টের ইনিংসে তিনি গোল্ডেন ডাকে আউট হয়েছিলেন।
তার এক স্ত্রী এবং দুই মেয়ে আছে এবং সে তাদের অনেক ভালোবাসে,তিনি মেয়েদের ক্র্যাশ হিসেবেও পরিচিত
নাসরি রাজবংশ

নাসরি রাজবংশ ( "banū Naṣr") ছিল স্পেনের শেষ মুসলিম রাজবংশ। এই রাজবংশ ১২৩৮ থেকে ১৪৯২ খ্রিষ্টাব্দ পর্যন্ত গ্রানাডা আমিরাত শাসন করেছিল। ১২১২ সালে লাস নাভাস দ্য টোলোসার যুদ্ধে আলমোহাদ খিলাফতের পরাজয়ের পর নাসরি রাজবংশ ক্ষমতায় আরোহণ করে। প্রতিষ্ঠার পর থেকে ২৩ জন আমির গ্রানাডা শাসন করেছেন। শেষ শাসক দ্বাদশ মুহাম্মদ খ্রিষ্টান স্পেনীয় রাজ্য আরাগন ও কাস্তিলের কাছে আত্মসমর্পণ করেছিলেন। নাসরিদের শাসনামলে নির্মিত আলহাম্বরা প্রাসাদ এই সময়ের একটি গুরুত্বপূর্ণ নিদর্শন।
নাসরি রাজবংশ পিতার দিক থেকে বনু খাজরাজ গোত্রের প্রধান ও এক সাহাবির বংশধর বলে দাবি করত।
গ্রানাডা আমিরাতের উপর খ্রিষ্টানদের হামলার সময় নাসরিদের মধ্যে উত্তরাধিকার সংক্রান্ত বিষয়ে গৃহবিবাদ শুরু হয়। আবুল হাসান আলি তার ছেলে দ্বাদশ মুহাম্মদ কর্তৃক অপসারিত হওয়ার পর মালাগায় পিছু হটেন এবং প্রতিদ্বন্দ্বী পক্ষগুলোর মধ্যে গৃহবিবাদ শুরু হয়। খ্রিষ্টানরা এই সুযোগের সদ্বব্যবহার করে এবং মুসলিমদের শক্তঘাটিগুলো দখল করতে থাকে। দ্বাদশ মুহাম্মদ ১৪৮৩ সালে লুসেনায় খ্রিষ্টান বাহিনীর হাতে ধরা পড়েন। ফার্ডিনেন্ড ও ইসাবেলার সাথে মিত্রতার শপথ নেয়ার পর তাকে মুক্তি দেয়া হয়। আবুল হাসান আলি শেষপর্যন্ত পূর্ণভাবে ক্ষমতা ত্যাগ করলে দ্বাদশ মুহাম্মদের সাথে তার ভাই ত্রয়োদশ মুহাম্মদের সংঘর্ষ বাধে। দ্বিতীয় জন খ্রিষ্টানদের কাছে আত্মসমর্পণে বাধ্য হন। দ্বাদশ মুহাম্মদকে আলপুজারা পর্বতমালায় জায়গীর দেয়া হয়। পরে তিনি ইবেরিয়ান উপদ্বীপ ত্যাগের জন্য আর্থিক ক্ষতিপূরণ নেন।
নিচের বংশলতিকাটি নাসরি সুলতানদের পারস্পরিক সম্পর্ক প্রদর্শন করছে। এটি তাদের সাধারণ পূর্বপুরুষ ইউসুফ আল আহমার থেকে শুরু হয়েছে। নারীরা শাসন ক্ষমতায় না থাকায় এতে শুধু ছেলেদের অন্তর্ভুক্ত করা হয়েছে। শাসন নিয়ে প্রতিদ্বন্দ্বিতার সময়গুলোতে গ্রানাডা শহর ও আলহাম্বরা প্রাসাদ নিয়ন্ত্রণকারীকে সুলতানের মর্যাদা দেয়া হত।
তুর্কিস্তান

তুর্কিস্তান () শব্দের আক্ষরিক অর্থ “তুর্কিদের দেশ”।
তুর্কিস্তান শব্দের উৎস ফারসি। একসময় এই অঞ্চল একজন সম্রাটের দ্বারা শাসিত হলেও এই শব্দ দ্বারা কোনো একক জাতি রাষ্ট্র বোঝানো হয় না। পারস্যের ভূগোলবিদরা তুর্কি জাতিসমূহের আবাসস্থল বোঝাতে সর্বপ্রথম তুর্কিস্তান শব্দের ব্যবহার করেন। ১৮৫৬-১৮৫৭ সালে ইঙ্গ-পারসিয়ান যুদ্ধে পারস্যের পরাজয় ও দুর্বল হয়ে পড়ার পর মধ্য এশিয়ায় নিয়ন্ত্রণ প্রতিষ্ঠার জন্য রাজতান্ত্রিক রাশিয়া এখানে অভিযান চালায়। দক্ষিণে অগ্রসর হওয়ার সময় ১৮৬৪ সালে রুশরা তুর্কিস্তান শহর দখল করে নেয়। শহরের নামকে সমগ্র অঞ্চলের নাম বিবেচনা করার কারণে তারা নতুন বিজিত অঞ্চলের নাম তুর্কিস্তান রেখেছিল। বর্তমানে মধ্য এশিয়ায় তুর্কি জাতিসমূহ অধ্যুষিত অঞ্চলকে তুর্কিস্তান বলা হয়। এর মধ্যে রয়েছে আধুনিক তুর্কমেনিস্তান, কাজাখস্তান, উজবেকিস্তান, কিরগিজস্তান ও চীনের জিনজিয়াং (“চীনা তুর্কিস্তান”)। অনেকে রাশিয়ার তুর্কি অঞ্চলসমূহ যেমন তাতারস্তান ও সাইবেরিয়ার কিছু অংশকে তুর্কিস্তানের অংশ হিসেবে বিবেচনা করে থাকে।
সমাণুতা

সম-অণু, মানে হল অণুটা একই কিন্তু এর গঠন ভিন্ন ভিন্ন।এই ভিন্ন গঠন হবার ধর্মটিই হল সমাণুতা।
সমাণুতাকে আমরা ২ ভাগে ভাগ করতে পারি :-
এরা একই homologous group ও হতে পারে, আবার ভিন্নও হতে পারে। 
একই homologous গ্রুপের মধ্যে চেইন,অবস্থান আর মেটামারিজম, এই তিন প্রকার সমাণুতা দেখা যায়।
এরা কার্বন চেইনেই সীমাবদ্ধ। ইহা লম্বা চেইনের একটা যৌগও হতে পারে, আবার অনেক শাখা প্রশাখা নিয়েও একটা সমাণু হতে পারে। যেমন: , এটা বিউটেন, এর একটা মিথাইল গ্রুপ স্থানান্তরিত হয় এবং রুপান্তরিত 2-মিথাইল প্রোপেন। এ যৌগ ২টি অ্যালকেন।
তাদের অবস্থানের উপর এই সমাণুতা নির্ভর করবে। যেমন: CH, এটা যদি বিউটিন-1 হয়, তার মানে দ্বিবন্ধন আছে 1 নং কার্বনে, বিউটিন -2 হলে, 2 নং কার্বনে।
অবস্থানে আমরা কার্যকরী মূলক কোথায় আছে সেটা খুজতাম, আর এখানে খুজব কার্যকরী মূলকের দুই পাশে কয়টা কার্বন থাকবে সেটা । সেই হিসেবেই সমাণুতা।এদেরকে মেটামার বলে। যেমন .. এটা পেন্টানোন -2 হতে পারে, যেখানে CO কার্যকরী মূলকের বাম পাশে 1টা থাকে, কিন্তু পেন্টানোন -3 হলে, বামপাশে 2 টা কার্বন পরমাণু , আসবে।
এবার ভিন্ন সমগোত্রীয়দের পালা৷ এরা দুরকম সমাণুতা দেখায় ৷ 
‪*‎কার্যকরী মূলক সমাণুতা ‬: এখানে কার্যকরী মূলকগুলো ভিন্ন হবে। অথ্যাৎ সমগোত্রীয় শ্রেণী মানে ভিন্ন কার্যকরী মূলক। যেমনঃ ,এটা ইথানল ও হতে পারে, আবার ডাইমিথাইল ইথারও হতে পারে। মানে একটা এলকোহল,আরেকটা ইথার।‪*‎টটোমারিজম ‬: এরা গাঠনিক সমাণুতার মাঝে সবচাইতে অভিজাত শ্রেণী।এরা একজন নিজে থেকেই আরেক রকম সমাণুতে রূপান্তরিত হয়ে যায় ।এইজন্য এদের 'গতিশীল কার্যকরী মূলক সমানুতা' বলে। যেমন: প্রোপানোন থেকে স্বতঃস্ফূর্তভাবে প্রোপিন-2-অল তৈরি হয়, যেখানে একজন আরেকজনের সমাণু।প্রোপানোন একটি কিটোন, প্রোপিন -2-অল হল ইনল (এলকিন+এলকোহল) সমাণু। 
এদেরকে আমরা keto-enol tautomerism ও বলতে পারি।
নিউক্লাইডসমূহের ছক (বিভক্ত, সীমাবদ্ধ)

রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।
প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয় । রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে।
এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
ষাঁড়ের লড়াই

অতীতে বাংলাদেশে ষাঁড়ের লড়াই একটি প্রসিদ্ধ খেলারূপে প্রচলন ছিল। লড়াই করার জন্য ষাঁড় গরু আলাদাভাবে লালন পালন করা হতো। এর দ্বারা হাল চাষ বা অন্য কোন ধরনের কাজ করা হতো না। ষাঁড়টিকে মোটাতাজা করা হতো শুধু লড়াই করার জন্য। শুকনো মৌসুমে গ্রামের বাজারে ঢোল পিটিয়ে ষাঁড়ের লড়াই দেখার আমন্ত্রণ জানানো হতো। মাঠে ষাঁড়ের মালিকগণ তাদের ষাঁড়গুলোকে বিভিন্ন রঙিন কাপড়, ঘুংগুর, দোয়াল দিয়ে গেঁথে নিয়ে আসতেন। দুদিকে দুজন রশি দিয়ে বেঁধে নিয়ে এসে দুপক্ষের ষাঁড়কে ছেড়ে দিয়ে সবাই মিলে ঢাক ঢোল পিটিয়ে ও বিভিন্ন তালে তালে গান করত। এভাবে উপস্থিত সকল ষাঁড়ের মধ্যে যে ষাঁড়টি প্রথম স্থান পেত তাকে পুরস্কার দেয়া হতো। সে পুরস্কার গরুর গলায় বেঁধে বাজারে বাজারে দেখানো হতো। বর্তমানে এই শৌখিন প্রথা বিলুপ্তির পথে।
ইবেরীয় উপদ্বীপ, ফ্রান্স এবং লাতিন আমেরিকার অনেক ঐতিহাসিক ষাড়ের লড়াইয়ের স্থান রয়েছে। বৃহত্তম ভেন্যুটি হ'ল সেন্টার মেক্সিকো সিটির প্লাজা মেক্সিকো, যার ৪৮,০০০ দর্শক ধারনক্ষমতা রয়েছে এবং প্রাচীনতমটি "বাজর প্লাজা" এবং "রন্ডার প্লাজা," স্পেনীয় প্রদেশের "সালামানকা" ও মালাগনা। সমস্ত ষাড়ের লড়াইয়ের স্থানেরই একটি মূল্য নির্ধারণের সিস্টেম রয়েছে, মূল কারণ সূর্য এবং ছায়া, লড়াইয়ের সান্নিধ্য এবং টরেরোর (যে লোকটি লড়াই করে) অভিজ্ঞতার মাত্রা। 
পশু কল্যাণ সংস্থাগুলোর বিরোধিতা, তহবিল সংকট এবং ধর্মীয় কারণসহ বিভিন্ন উদ্বেগের কারণে ষাঁড়ের লড়াই বিতর্কিত। বেশিরভাগ দেশে ষাড়ের লড়াই অবৈধ, তবে স্পেন এবং পর্তুগালের বেশিরভাগ অঞ্চলে, পাশাপাশি কিছু হিস্পানিক আমেরিকান দেশ এবং দক্ষিণ ফ্রান্সের কিছু অংশে এখনো রয়ে গেছে।
লাল-রেখা টর্পেডো মাছ

সাহাড্রিয়া ডেনিসনি বা লাল-রেখা টর্পেডো মাছ (বৈজ্ঞানিক নাম: Sahyadria denisonii) () হচ্ছে ভারতের পশ্চিম ঘাটের দ্রুত প্রবহমান নদী ও খাড়িতে বসবাসকারি একটি মাছের প্রজাতি। এটি সাধারণত অ্যাকোয়ারিয়াম ব্যবসায় দেখা যায়।
এদের দেহের আকৃতি অনেকটা টর্পেডোর মত। ৪ থেকে ৫ ইঞ্চি দেহের অধিকারী একুরিয়ামে রাখার মত একটি দারুণ চকচকে মাছ। চোখ থেকে এদের দেহের অর্ধেক পর্যন্ত লাল নিয়ন রঙের দাগটি অত্যন্ত আকর্ষনীয়। আর এদের মাথা থেকে লেজ পর্যন্ত কাল দাগটিও দেখতে সুন্দর। যেটি সবথেকে চোখে পড়ার মত তা হলো এই মাছের পাখনাগুলিতে এবং লেজে হলুদ, লাল, নীল রঙের চমৎকার বর্ণচ্ছটা। ভারতের পশ্চিমের রাজ্য মহারাষ্ট্র, কর্ণাটক এবং কেরালার সমুদ্র উপকূলে এই মাছ বেশি দেখা যায়। এই মাছগুলো দলবদ্ধভাবে চলাফেরা করে।
বর্মি মইলাম

বর্মি মইলাম বা মাইল্লা আম বা বউ আম(বৈজ্ঞানিক নাম: "Bouea oppositifolia") হচ্ছে Anacardiaceae পরিবারের একটি আমের প্রজাতি। এটি প্রথম ১৯৪৮ সালে রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি স্বাদে বেজায় টক। এদের ফল আকারে খুব ছোট হয়, দেখতে বড় জলপাইয়ের মতো, পাকলে রং হয় হলুদ।
এই আমগাছ পার্বত্য চট্টগ্রাম, আসাম, ত্রিপুরা, মায়ানমার, ইন্দোনেশিয়া অঞ্চলের নিজস্ব গাছ।
বু আলী শাহ কালান্দার

শেখ শরফুদ্দিন বু আলী কালান্দার পানিপথী (১২০৯-১৩২৪ খ্রিষ্টাব্দ বা ৭২৪ হিজরি) চিশতিয়া তরিকার একজন সূফি সাধক যিনি ভারতে বাস করতেন। পানিপথের শহরে তার দরগাহ (মাজার) অবস্থিত যা একটি ধর্মীয় তীর্থস্থান। তার আসল নাম ছিল শেখ শরফুদ্দিন কিন্তু তিনি বু আলী শাহ নামেই অধিক পরিচিত। তার পিতার নাম শেখ ফখর উদ্দিন, যিনি তার সময়ে মহান পণ্ডিত এবং দরবেশ ছিলেন। তিনি খুব অল্প বয়সে তার পড়াশোনা শেষ করেন এবং পরবর্তীকালে প্রায় বিশ বছর দিল্লির কুতুব মিনারের নিকটে পড়াশোনা করেন। দিওয়ানে হযরত শরফুদ্দিন বু আলী কালান্দার নামে তিনি ফার্সি কবিতার একটি সংকলন প্রকাশিত করেন যা পরবর্তকালে খাজা শাহাউদ্দিন কর্তৃক পাঞ্জাবী ভাষায় অনূদিত হয়। ফার্সি ভাষায় এটি একটি মহান সূফি কাজ।
একটি সূত্রে জানা যায় তিনি ১২০৯ খ্রিষ্টাব্দের প্রথম দিকে ভারতের পানিপথে জন্ম গ্রহণ করেন। তার দরগাহের সমাধিফলকে ফার্সি ভাষায় লেখা আছে, তার জন্মস্থান গাঞ্জায় যা বর্তমানে আজারবাইজান। এ থেকে বুঝা যায় তার বংশ নুমান ইবনে সাবিত হযরত আবু হানিফা থেকে এসেছে। তার পিতার নাম শেখ ফখর উদ্দিন, যিনি তার সময়ের মহান পণ্ডিত এবং দরবেশ ছিলেন। তার মাতা বিবি হাফিজা, মৌলানা সৈয়দ নিমাত উল্লাহ হামদানির কন্যা। ৬০০ হিজরীতে তার পিতা ইরাক থেকে ভারতে আসেন এবং পানিপথে বসতি স্থাপন করেন।
চার বছর বয়স থেকেই বু আলী কালান্দার মায়ের কাছ থেকে পবিত্র কুরআন পাঠ করতে শিখেন এবং পণ্ডিত রাম সানাহি থেকে হিন্দু শাস্ত্রের উপর জ্ঞান অর্জন করেন। তরুণ বয়সে তিনি তিনটি তরিকার (সোহারার্দিয়া, কাদেরিয়া এবং নকশাবন্দিয়া) জ্ঞান অর্জন করেন। তার উনিশ জন আধ্যাত্মিক পীর বা দীক্ষাগুরু রয়েছে, যাদের মধ্যে এগারজন মুসলমান এবং আটজন হিন্দু।
এই মহান সাধকের অনেক উপাখ্যান লোক মুখে প্রচলিত রয়েছে। একটি উপখ্যান এমন রয়েছে যে, প্রায় ৩৬ বছর কার্নাল নদীর পানিতে দাড়িঁয়ে থেকে সাধনা করার ফল স্বরূপ মুহাম্মাদ তাকে বু আলী (আলীর সুবাস)উপাধি দান করেন। এই মর্যাদাপ্রাপ্ত হওয়ার পর অনেক মহান সুফি সাধক তার সাক্ষাত লাভ করার জন্য আসেন। অন্য আরেকটি উপাখ্যানে উল্লেখ আছে, একদিন মুহাম্মাদ তার বেশারতে (স্বপ্ন) আসেন এবং তাকে একটি ইচ্ছা পূরণের আশ্বাস দেন। কালান্দার নবুওয়াতের আবেদন করল এবং তাকে বলা হল নবুওয়তের দরজা বন্ধ হয়ে গেছে এবং মুহাম্মাদ হচ্ছেন শেষ নবী। তারপর তিনি আলী হতে চাইলেন এবং বলা হল ঐ মর্যাদাটিও আগেই পূর্ণ হয়েছে। এরপর তিনি আলীর অন্তত সুবাস পাওয়ার জন্য আবেদন করলেন এবং তার এই ইচ্ছা পূর্ণ করা হল। তার নামের একটি তাৎপর্যপূর্ণ দিক হল এই যে, বু আলী কুন্যিয়াত আবু আলী এর অন্যরূপ।
ইভন রিডলি

ইভন রিডলি () (জন্ম ২৩ এপ্রিল ১৯৫৮) হলেন একজন ব্রিটিশ সাংবাদিক এবং প্রাক্তন রেস্পেক্ট পার্টির সক্রিয় কর্মী। ২০০১ সালে তিনি তালেবানদের দ্বারা বন্দি হন, এবং বন্দিদশা থেকে মুক্তির পর ইসলাম ধর্ম গ্রহণ করেন, পরবর্তী সময়ে তিনি জিওনবাদের একজন প্রকাশ্য বিরোধী এবং পাশ্চাত্য গণমাধ্যমের দৃষ্টিভঙ্গির কড়া সমালোচক হয়ে ওঠেন।
রিডলি স্ট্যানলি, কাউন্টি ডারহামের শ্রমিক শ্রেণীর খনির শহরে জন্মগ্রহণ করেন, তিনি তিন মেয়ের মধ্যে সর্বকনিষ্ঠ ছিলেন,[1] এবং চার্চ অফ ইংল্যান্ডে তার লালন-পালন হয়েছিল।[4] তিনি স্থানীয় স্ট্যানলি নিউজে তার কর্মজীবন শুরু করেন,[1] যা ছিল ডারহাম বিজ্ঞাপনদাতা সিরিজের অংশ। সেখান থেকে তিনি নিউক্যাসল আপন টাইনে চলে আসেন[3] এবং থমসন আঞ্চলিক সংবাদপত্রের জন্য দ্য সানডে সান এবং নিউক্যাসল জার্নালের পাশাপাশি ওয়েস্টমিনস্টার প্রেস গ্রুপের অংশ নর্দার্ন ইকোতে কাজ করেন। তিনি লন্ডন কলেজ অফ প্রিন্টিংয়ে পড়েন। একজন সাংবাদিক হিসাবে, তিনি দ্য সানডে টাইমস, দ্য ইন্ডিপেনডেন্ট অন সানডে, দ্য অবজারভার, ডেইলি মিরর এবং দ্য নিউজ অফ দ্য ওয়ার্ল্ড দ্বারা নিযুক্ত ছিলেন। তিনি রবিবার ওয়েলসের উপ-সম্পাদক এবং ভারপ্রাপ্ত সম্পাদক ছিলেন এবং সানডে এক্সপ্রেস যখন তাকে 9/11-এর পর আফগানিস্তানে পাঠায় তখন চিফ রিপোর্ট
মুখতার আহমেদ

মুখতার আহমেদ (; জন্ম ২০ ডিসেম্বর ১৯৯২) হলেন একজন পাকিস্তানি আন্তর্জাতিক ক্রিকেটার। তিনি মূলত একজন ডান-হাতি উদ্বোধনী ব্যাটসম্যান হিসেবে প্রতিনিধিত্ব করে থাকেন। মুখতার আন্তর্জাতিক অঙ্গনে ২০১৫ সালের ২৪ এপ্রিল বাংলাদেশের বিপক্ষে পাকিস্তানের হয়ে টুয়েন্টি২০ আন্তর্জাতিক ক্রিকেটে আত্মপ্রকাশ করেন।
নিউক্লাইডসমূহের ছক (বিভক্ত, প্রশস্ত)

রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।
প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয়। রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে।
এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী→পর্যায় সারণীতে যান
লরেন্স রো

লরেন্স জর্জ রো (; জন্ম: ৮ জানুয়ারি, ১৯৪৯) জামাইকার কিংস্টনে জন্মগ্রহণকারী ওয়েস্ট ইন্ডিজের বিশ্বখ্যাত ও সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
"ইয়াগ্গা" ডাকনামে পরিচিত লরেন্স রো ওয়েস্ট ইন্ডিজ ক্রিকেট দলের ডানহাতি ব্যাটসম্যান ছিলেন। এছাড়াও বামহাতে মিডিয়াম-ফাস্ট বোলিংয়ে পারদর্শী ছিলেন তিনি। কাউন্টি ক্রিকেটে ডার্বিশায়ারের প্রতিনিধিত্ব করেন।
১৯৬৮-৬৯ মৌসুমে জামাইকার পক্ষে প্রথম-শ্রেণীর ক্রিকেটে তার অভিষেক ঘটে। এরপর ১৯৭২ সালে কিংস্টনে নিউজিল্যান্ডের বিপক্ষে টেস্ট অভিষেকেই ইতিহাস গড়েন। ঐ টেস্টের উভয় ইনিংসে তিনি ২১৪ ও অপরাজিত ১০০* করেন। এরফলে টেস্ট ক্রিকেটের ইতিহাসে প্রথম ব্যক্তি হিসেবে টেস্ট অভিষেকেই দ্বি-শতক ও শতক করার গৌরব অর্জন করেন। পরবর্তীতে ইয়াসির হামিদ তার এ অর্জনের সাথে যুক্ত হন। ১৯৭৪ সালে কেনসিংটন ওভালে ইংল্যান্ডের বিপক্ষে ৩০২ রান তোলেন। ওয়েস্ট ইন্ডিজের চারজন ব্যাটসম্যানদের একজন হিসেবে টেস্টে ত্রি-শতক লাভের অধিকারী তিনি। বাদ-বাকীরা হচ্ছেন গারফিল্ড সোবার্স, ক্রিস গেইল ও ব্রায়ান লারা।
১৯৭৫-৭৬ মৌসুমে অস্ট্রেলিয়ায় পদার্পণ করে বিশ্বের সেরা ব্যাটসম্যানের স্বীকৃতি রক্ষার প্রচেষ্টা চালান। দ্বিতীয় ইনিংসে সেঞ্চুরি করে প্রতি ইনিংসে ৭০ ঊর্ধ্ব গড় বজায় রাখেন। কিন্তু সিরিজের বাকী খেলাগুলোয় তিনি ধারাবাহিকতা বজায় রাখতে পারেননি।
ভিভ রিচার্ডসের পূর্বে তিনি ওয়েস্ট ইন্ডিজের ব্যাটিংয়ের নেতৃত্ব দিয়ে বীর বনে যান। ১৯৭২ থেকে ১৯৮০ এর মধ্যবর্তী সময়কালে ৩০ টেস্টে ৪৩ গড়ে ২,০৪৭ রান তোলেন। এছাড়াও ১১টি একদিনের আন্তর্জাতিকে অংশ নিয়েছেন। আঘাতপ্রাপ্তি স্বত্ত্বেও তিনি বীরদর্পে ব্যাটিং চালাতেন। তিনি চোখের সমস্যায় ভুগতেন।
ইংল্যান্ডের কাউন্টি চ্যাম্পিয়নশীপে ডার্বিশায়ারের পক্ষে খেলেন। এছাড়াও বিশ্ব সিরিজ ক্রিকেটে যোগ দেন। সেখানে তিনি ওয়েস্ট ইন্ডিজ একাদশের পক্ষে একটি খেলায় ১৭৫ রান তুলেছিলেন।
দলীয় সঙ্গী মাইকেল হোল্ডিংয়ের মতে, তিনি বিশ্বের সেরা ব্যাটসম্যান ছিলেন। এছাড়াও গারফিল্ড সোবার্স বিশ্বাস করতেন যে, তিনি ওয়েস্ট ইন্ডিয়ান ব্যাটসম্যানদের মধ্যে সর্বশ্রেষ্ঠ। একটি খেলায় বলকে এমন চমৎকার ভঙ্গীমায় মাঠের বাইরে পাঠিয়েছিলেন যে তা মিসাইলের ন্যায় ক্ষীপ্রমাণ ছিল। এ প্রসঙ্গে গিডিওন হেই মন্তব্য করেছেন যে, মার্চ, ১৯৭৪ সালে ব্রিজটাউনের কেনসিংটন ওভালে ইংল্যান্ডের বিপক্ষে অনুষ্ঠিত টেস্টের প্রথম ইনিংসে বব উইলিস তাকে বাউন্সার মারলে তিনি তা সোজা স্কয়ার লেগের স্ট্যান্ডে পৌঁছে। এ সময়ের মধ্যে বলের অধিকাংশই মাথা সমান উচ্চতায় গিয়েছিল।
তিনি তার খেলোয়াড়ী জীবনে রাজত্ব করলেও ১৯৮২-৮৩ মৌসুমে বিশ্ব ক্রিকেট থেকে বিচ্ছিন্ন দক্ষিণ আফ্রিকা সফর করে ব্যাপক সমালোচিত হন। ওয়েস্ট ইন্ডিয়ানগণ সফরের বিপক্ষে অবস্থান নেয় ও রো-সহ অন্যান্যদের জামাইকায় নিষিদ্ধ ঘোষণা করে। এর প্রধান কারণ ছিল তিনি হয়তোবা যুক্তরাষ্ট্রের মায়ামিতে চলে যাবেন।
২০ জুন, ২০১১ তারিখে সফরকারী ভারত ও ওয়েস্ট ইন্ডিজের মধ্যকার প্রথম টেস্টের মধ্যাহ্ন বিরতিতে সাবিনা পার্ক স্টেডিয়ামটি তার নামে নামাঙ্কিত হয়। ঐ অনুষ্ঠানে মাইকেল হোল্ডিং ও কোর্টনি ওয়ালশকেও সম্মানিত করা হয়। এ সময় তিনি তার অতীতের কর্মকাণ্ডের জন্য ক্ষমা প্রার্থনা করেন ও বলেন যে, আজ আমি জামাইকার ভাগ্যবিড়ম্বিত ক্রিকেট জনগোষ্ঠীসহ ক্যারিবীয় দ্বীপপুঞ্জ ও বহিঃবিশ্বের কাছে ক্ষমা চাচ্ছি।
বেশ বিতর্ক স্বত্ত্বেও জেসিএ সভাপতি লিন্ডেল রাইট রো’র মন্তব্যের প্রেক্ষিতে বোর্ডের সভায় সিদ্ধান্তের বিষয়টি সমাধান করেন ও বলেন যে, দক্ষিণ আফ্রিকা সফর করে তিনি কোন ভুল করেননি।
<br>
বিক্রিয়ায় প্রমাণ তাপ

এনথালপি পরিবর্তন বা বিক্রিয়া তাপ বা বিক্রিয়ায় প্রমাণ তাপ হল চাপ ও তাপ স্থির রেখে কোনো বিক্রিয়া সংঘটন কালে যে পরিমাণ তাপ পরিবেশ থেকে শোষিত হয় বা পরিবেশে নির্গত হয় সে পরিমাণ তাপের পরিবর্তন৷
একটি জেনেরিক রাসায়নিক বিক্রিয়া জন্য:
বিক্রিয়ায় প্রমাণ তাপ Δ"H" বিকারক এবং উৎপাদ এর গঠনের প্রমাণ তাপমাত্রা Δ"H" এর সাথে সম্পর্কযুক্ত যা নিম্নলিখিত সমীকরণটিকে অনুসরণ করে:
formula_1
আলী ইবনে হোসাইন জয়নুল আবিদীন

আলী ইবনে হোসেন জয়নুল আবিদীন ؑ (; ৪ জানুয়ারি ৬৫৯ – ২০ অক্টোবর ৭১৩), যিনি আস-সাজ্জাদ () বা জয়নুল আবেদীন () নামেও পরিচিত, ছিলেন ইসলামের নবী মুহাম্মাদের একজন বংশধর, আলী ও ফাতিমার দৌহিত্র এবং হোসাইন ইবনে আলীর পুত্র। শিয়া ইসলামে তাঁকে ৪র্থ ইমাম গণ্য করা হয়। সুন্নি ইসলামে তাঁকে একজন বিশিষ্ট আলেম বিবেচনা করা হয় এবং তাঁর কাছ থেকে বর্ণিত হাদিস প্রধান সুন্নি হাদিস সংকলনসমূহ তথা কুতুব আল-সিত্তাহে লিপিবদ্ধ রয়েছে। সুফি তরিকাগুলোর সব সিলসিলা তাঁঁর মাধ্যমে আলী পর্যন্ত পৌঁঁছয়। কিছু সূত্রমতে তাঁর মাতার নাম শহরবানু।
উনার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ বা ‘সৈয়দ’ শব্দ ব্যবহার করেছেন।
উনার ঊর্ধ্বতন বংশ পুরুষ ছিলেন; যথাক্রমেঃ হযরত মুহাম্মাদ রাসুল্লাল্লাহ সাল্লাল্লাহু আলাইহি ওয়াসাল্লাম -> উম্মুল মুমিনিন সৈয়দা ফাতিমাতুজ জাহরা (রা) + হযরত আলী -> হযরত ইমাম হোসাইন(রা) -> হযরত ইমাম সাইয়্যেদ জয়নুল আবেদিন (রা)
তিনি ৩৪ বছর খিলাফত/ইমামত-এর দায়িত্বে ছিলেন।
৯৫ হিজরীতে ইমাম জয়নাল আবেদিন, ইসলামের চর্তুথ ইমাম, মারবিয়ান কর্তৃক নিহত হন।
নিউক্লাইডসমূহের ছক (সম্পূর্ণ)

নিচের আইসোটোপ ছকে অন্তত এক দিন অর্ধায়ু আছে এমন সকল রাসায়নিক উপাদান এর অাইসোটোপসমূহ প্রদর্শিত রয়েছে। যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।
সেল রঙ প্রতিটি আইসোটোপ এর অর্ধায়ু উল্লেখ করে; যদি একটি বর্ডার উপস্থিত থাকে, এটির রঙ সবচেয়ে স্থিতিশীল নিউক্লিয়ার আইসোমার এর অর্ধায়ু ইঙ্গিত করে।গ্রাফিকাল ব্রাউজারটিতে প্রতিটি আইসোটোপের অর্ধায়ু ইঙ্গিতের একটি টুলটিপ আছে।
এভারেস্ট বেস ক্যাম্প

এভারেস্ট বেস ক্যাম্প শব্দটি দুইটি মৌলিক ক্যাম্প বর্ণনা করতে ব্যবহৃত হয়, যেগুলো মাউন্ট এভারেস্ট বিপরীত দিক থেকে অবস্থিত। দক্ষিণ বেস ক্যাম্প নেপালে অবস্থিত যা () উচ্চতায় অবস্থিত এবং উত্তর বেস ক্যাম্প তিব্বতে অবস্থিত যা () উচ্চতায় অবস্থিত। এই ক্যাম্পগুলো মাউন্ট এভারেস্ট উপর প্রাথমিক রিসর্ট ক্যাম্প যা পর্বত আরোহণ এবং নামার সময় পর্বতারোহীরা ব্যবহার করে থাকেন।
দক্ষিণ দিকের এভারেস্ট বেস ট্রেক হিমালয়ের অন্যতম বিখ্যাত ট্রেকের মধ্যে একটি।প্রত্যেক বছর সহস্রাধিক ট্রেকার এই ট্রেকটি করেন।ট্রেকাররা সাধারণত এই সুন্দর ও লম্বা ট্রেকটি শুরু করার পূর্বে সময় ও শক্তি বাচাতে কাঠমান্ডু থেকে লুক্লা বিমানে যান। যদিও লুক্লা ট্রেক করে পৌছান সম্ভব। ট্রেকাররা লুকলা পৌছে চড়াইয়ের পথে দুধকোশী নদী উপত্যকা ধরে শেরপাদের পীঠস্থান নামচে বাজার অভিমুখে ট্রেক করেন, , । লুকলা থেকে নামচে পৌছতে দুদিন লাগে। এই অঞ্চলটি এই ট্রেকরুটের মুখ্য কেন্দ্রস্থল। সাধারণত নামচেতে পৌছে ট্রেকাররা একদিন বিশ্রাম নেন নিজেদের আবহাওয়ার সঙ্গে খাপ খাওয়াতে(acclimatization)।এখান থেকে আরো দুদিন ট্রেক করে দিংবোচে, পৌছন। এখানে আর একদিন বিশ্রাম ।এখান থেকে আরো দুদিনে কালাপাথরের, নিচে অপেক্ষাকৃত সমতল জায়গা গোরকশেপ হয়ে এভারেস্ট বেস পৌঁছন।
২০১৫ র ২৫শে এপ্রিল ৭.৮ মাত্রার ভূমিকম্প নেপালে হয় এবং পুমরি শৃঙ্গে একটি তুষারধসের সূচনা করে যাতে এভারেস্ট বেসে ব্যাপক ক্ষতি হয় , কমপক্ষে ১৯জন বেসে নিহত হন । আবার দু সপ্তাহের মধ্যেই ১২ইমে ৭.৩ মাত্রার দ্বিতীয় ভূমিকম্প হয় ।
নেপালের বিশ্ব ঐতিহ্যবাহী স্থানের তালিকা

নেপালে চারটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে।
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল: